พัทธยา คว้าทองบอคเซียส่งท้าย นนทบุรี เจ้าทอง โคราชเกมส์
 ส่วนเจ้าเหรียญทองได้แก่ นนทบุรี ตามด้วย สุพรรณบุรี ส่วนเจ้าภาพ นครราชสีมา ได้ที่ 5 ก่อนส่งต่อให้เจ้าภาพครั้งต่อไป นครสวรรค์ ปากน้ำโพเกมส์,วันที่ 19 ม.ค. การแข่งขันกีฬาคนพิการแห่งชาติ ครั้งที่ 33 โคราชเกมส์ ปิดฉากลงอย่างเป็นทางการแล้ว ที่อาคารโคราชชาติชายฮอลล์ สนามกีฬาเฉลิมพระเกียรติ 80 พรรษา 5 ธันวาคม 2550 จ.นครราชสีมา โดยมี ดร.สุวัตร สิทธิหล่อ ปลัดกระทรวงการท่องเที่ยวและกีฬา เป็นประธานในพิธีปิด โดยมีทัพนักกีฬาคนพิการและเจ้าหน้าที่จาก 77 จังหวัดทั่วประเทศเข้าร่วม ท่ามกลางความประทับใจ และมิตรภาพที่ดีของบรรดานักกีฬาคนพิการ ขณะที่เจ้าภาพครั้งถัดไป คือครั้งที่ 34 จ.นครสวรรค์ รับหน้าเสื่อเป็นเจ้าภาพ ภายใต้ชื่อเกมว่า ปากน้ำโพเกมส์ ระหว่างวันที่ 13-17 ม.ค.2559,ด้านการชิงชัยวันสุดท้าย ไฮไลต์อยู่ที่บอคเซีย ประเภทบุคคล บีซี 1 ไม่แยกชาย-หญิง แดง พัทธยา เทศทอง ฮีโร่ 2 เหรียญทอง จากการแข่งขันพาราลิมปิกเกมส์ 2012 ที่กรุงลอนดอน ประเทศอังกฤษ ยังเก๋าพอที่จะคว้าเหรียญทองให้ จ.อำนาจเจริญ ไปครองแบบไม่ยากเย็น หลังเอาชนะ วิษณุ ฮวดประดิษฐ์ จาก จ.นครนายก 7-4 ส่วนประเภทอื่น ประเภทบุคคล บีซี 2 ไม่แยกชาย-หญิง วัชรพล วงศ์ษา (เลย) ชนะ วรวุฒิ แสงอำภา (กทม.) 4-3 ประเภทบุคคล บีซี 3 ไม่แยกชาย-หญิง เชาวลิต แสงจินดา (เพชรบุรี) ชนะ ชิษณุพงศ์  บำรุงภักดี (อุดรธานี) 3-2 ประเภทบุคคล บีซี 4 ไม่แยกชาย-หญิง พรโชค ลาภเย็น (นนทบุรี) ชนะ ธนาชัย พากเพียร (ชลบุรี) 6-1,ขณะที่ฟุตบอลชาย พิการทางหู รอบชิงชนะเลิศ นครนายก ชนะ กทม. 6-3 ส่วน ฟุตซอลพิการทางหู รอบชิงชนะเลิศ กทม.ชนะ ปราจีนบุรี 11-3 และ โกลบอล ทีมชาย นนทบุรี ชนะ นครนายก 13-3 ,สรุปผลกีฬาที่น่าสนใจ (เฉพาะทอง) ดังนี้ กรีฑา วิ่ง 200 เมตรหญิง กลุ่มพิการทางสมอง ที 35 กชมน อังปนานนท์ (นนทบุรี) 51.19 วินาที, วิ่ง 200 เมตรชาย กลุ่มพิการทางสมอง ที 35 อภิวัตน์ น่านน้อง (เชียงราย) 56.37 วินาที, พุ่งแหลนหญิง พิการทางหู เสมอใจ ดุษฎีวิมล (กาญจนบุรี) 18.53 เมตร, ขว้างจักรหญิง พิการตา กลุ่ม 1 เอฟ 11 (บี 1) วาสนา อินทร์พันธ์ (สุรินทร์) 15.85 เมตร  ,ยิงปืน อาร์ 8 ปืนยาว 3 ท่า .22 เอสเอช 1 หญิง จิรากัญ มากบุญธรรม (สุพรรณบุรี) 541 คะแนน   เทเบิลเทนนิส พิการแขน-ขา ไขสันหลัง และโปลิโอ วีลแชร์ ชายเดี่ยว ทีที 1-ทีที 5 วันชัย  ชัยวุฒิ (นนทบุรี) ชนะ วีระ เชี่ยวชาญ (สุพรรณบุรี) 3-0 เกม 11-6, 11-9, 16-14 พิการแขน-ขา ไขสันหลัง และโปลิโอ วีลแชร์ หญิงเดี่ยว ทีที 1-ทีที 5  วิจิตรา ใจอ่อน (นนทบุรี) ชนะ ดารารัตน์ อาสายุทธ์ (สุพรรณบุรี) 3-1 เกม 8-11, 11-9, 12-10, 11-5 พิการแขน-ขา ไขสันหลัง และโปลิโอ ยืน แข่งขันไม่ใช้ไม้ค้ำชายเดี่ยว ทีที 8 คมกฤษณ์ จริตสัจ (สุพรรณบุรี) ชนะ ปริญญา (ช่วยเกตุ) คีรีรัตน์ (ตรัง) 3-0 เกม 11-5, 11-2, 11-9 พิการแขน-ขา ไขสันหลัง และโปลิโอยืน แข่งขันไม่ใช้ไม้ค้ำหญิงเดี่ยว ทีที 9 วชิราภรณ์ เทพหมอยา (กทม.) ชนะ ชญานันท์ เสฎฐีศรีเกิดกุล (สุพรรณบุรี) 3-2 เกม 11-13, 7-11, 12-10, 11-5, 14-12,สรุปเหรียญรางวัล (ทอง-เงิน-ทองแดง) โดยไม่รวมเปตอง ดังนี้ 1.นนทบุรี (84-50-48) 2.สุพรรณบุรี (75-30-19) 3.กทม.(73-52-43) 4.ชลบุรี (33-41-43) 5.นครราชสีมา (27-17-17) 6.สุรินทร์ (14-8-8) 7.ชุมพร (14-6-1) 8.ปทุมธานี (12-15-16) 9.เชียงใหม่ (9-14-11) 10.ขอนแก่น (8-8-9) โดยมี 9 จังหวัดไม่สามารถคว้าเหรียญใดๆ ได้เลยประกอบด้วย กำแพงเพชร, ตาก, นราธิวาส, บึงกาฬ, พังงา, พัทลุง, พิจิตร, มุกดาหาร และสระแก้ว
ปิดฉากการแข่งขันกีฬาคนพิการแห่งชาติ ครั้งที่ 33 โคราชเกมส์ วันสุดท้าย แดง พัทธยา เทศทอง ฮีโร่ 2 เหรียญทองจากการแข่งขันพาราลิมปิกเกมส์ 2012 ที่กรุงลอนดอน ประเทศอังกฤษ ยังเก๋าพอที่จะคว้าเหรียญทองบอคเซีย ให้ อำนาจเจริญ
กีฬาคนพิการแห่งชาติ,โคราชเกมส์,พัทธยา เทศทอง,เหรียญทองบอคเซีย,เจ้าเหรียญทอง,นนทบุรี,สุพรรณบุรี,นครราชสีมา,นครสวรรค์,ปากน้ำโพเกมส์,ข่าวกีฬา